Document ID: 31998R1586

KOMISSION ASETUS (EY) N:o 1586/98,
annettu 22 päivänä heinäkuuta 1998,
yhteisössä vuonna 1997 tuotettujen ja kaupan pidettyjen banaanien tasaustuen määrän, tämän tuen jäännöksen maksupäivän ja vuoden 1998 ennakkojen yksikkömäärän vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 12 artiklan 6 kohdan ja 14 artiklan,
sekä katsoo, että
komission asetuksessa (ETY) N:o 1858/93 (3), sellaisena kuin se on viimeksi muutettuna asetuksella (EY) N:o 796/95 (4), vahvistetaan yksityiskohtaiset säännöt asetuksen (ETY) N:o 404/93 soveltamisesta kaupan pitämisen tulonmenetyksiä koskevan banaanialan tasaustukijärjestelmän osalta,
neuvoston tehdessä eri maataloustuotteita koskevat päätökset markkinointivuodeksi 1998/1999 komissio sitoutui lisäämään vuoden 1998 osalta myönnettävien tasaustuen ennakoiden yksikkömäärää; olisi vahvistettava tämä määrä ja mukautettava sen vuoksi tämän asetuksen voimaantulosta alkaen tehtyjen hakemusten jättämisen yhteydessä annettavan vakuuden määrää; tätä varten olisi muutettava komission asetus (EY) N:o 1007/98 (5),
olisi säädettävä tämän asetuksen välittömästä voimaantulosta ottaen huomioon erityisesti järjestelmän mukaisten ennakkohakemusten jättämiselle ja hallinnoimiselle vahvistettu aikataulu, ja
tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1007/98 1 artiklan 3 kohta seuraavasti:
"3. Tammikuusta lokakuuhun 1998 kaupan pidettyjen banaanien osalta kunkin ennakon määrä on 19,44 ecua 100 kilogrammalta.
Ennakkoon liittyvän vakuuden määrä on 9,72 ecua 100 kilogrammalta.
Tuottajajäsenvaltioiden on toteutettava tarvittavat toimenpiteet varmistaakseen viipymättä vuotta 1998 aikaisempia ajanjaksoja koskevien ennakoiden lisien maksamisen ensimmäisen alakohdan mukaisesti."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä heinäkuuta 1998.

Labels: 4
17
7
3
6